موټرولا

موټرولا ( انګلیسي: Motorola, Inc ) د امریکا په متحده ایالاتو کي یو  ملي مخابراتي شرکت وو چي په شامبرګ، ایلینوس کي یې فعالیت کاوه. دا شرکت په 1928 کي د ګالون ساختماني همکارۍ په نامه د دوو وروڼو پاول او جوزف ګالوین لخوا رامنځ ته سو،  او په ۱۹۴۷ کي یې خپل نوم موټورولا ونوماوه. Harry Mark Petrakis, The Founder's Touch: The Life of Paul Galvin of Motorola (Chicago: McGraw-hill, 1965), 58–93 د 4.3 میلیارده ډالرو له لاسه ورکولو وروسته یاد شرکت د جنوري په څلورمه نېټه،2011 کال کي په دوو خپلواکو عامه شرکتونو، Motorola Mobility او Motorola Solutions باندي ووېشل سو.  

موټرولا د بې سیم شبکې تجهیزات او ډیزاین لکه د سیلولر لیږد بیس سټیشنونه او سیګنال امپلیفیرونه پلورل. دا شرکت د کور او نشراتي شبکې په محصولاتو کي د سیټ ټاپ بکسونه، ډیجیټل ویډیو ریکارډرونه، او د شبکي تجهیزات هم درلودل چي د ویډیو خپروني، کمپیوټر، ټیلفوني، او لویي کچي تلویزیونونو فعالولو لپاره کارول کېدل. 

د موټرولا د بې سیمه تلیفون هینډسیټ څانګه د ګرځنده تلیفونونو په برخه کي ډېره مخکښه وه. موټرولا په وروسته کي د ګوګل د خلاصي سرچینې Android ګرځنده عملیاتي سیسټم په کارولو باندي په سمارټ موبایلونو تمرکز وکړ.